stanford-oval/wikipedia huggingface dataset:
Tähtitieteilijä
Työnkuva

Perinteisesti kaukoputki on kuulunut tähtitieteilijöiden työvälineisiin. Vaikka havaintojen merkitys on alalla yhä hyvin keskeinen, nykyisin havaitseminen keskittyy yhä voimakkaammin eri puolilla maailmaa sijaitseville suurille teleskoopeille, joilla tutkija käy joko itse suorittamassa havaintoja tai observatorion oma henkilökunta suorittaa ne hänen puolestaan ja lähettää havainnot digitaalisessa muodossa analysoitavaksi. Tietotekniikan kehitys on lisännyt puhtaasti teoreettisen tutkimustyön osuutta merkittävästi. Suurelta osin käytännön työskentely muodostuu tutkimustulosten analysoinnista sekä niiden raportoinnista.
Kuuluisia tähtitieteilijöitä

Tyko Brahe
Subrahmanyan Chandrasekhar
Galileo Galilei
Edmond Halley
Edwin Hubble
Christiaan Huygens
Johannes Kepler
Nikolaus Kopernikus
Charles Messier
Isaac Newton
Jan Oort
Liisi Oterma
Klaudios Ptolemaios
Harlow Shapley
Yrjö Väisälä
Aiheesta muualla

Kuvia tai muita tiedostoja aiheesta Tähtitieteilijä Wikimedia Commonsissa
Tähtitieteellisiä havaintoja tekevää Ptolemaiosta esittävä kuva italialaisessa kirjassa 1500-luvulta.
UClinux

μClinux (kreikkalainen kirjain myy, kirjoitetaan myös uClinux) on Linux-ytimen versio mikrokontrollereille ja suorittimille, joissa ei ole muistinhallintayksikköä (MMU).
Projekti on integroitu Linux-ytimen päähaaraan versiossa 2.5.46.
Projektia varten on kehitetty glibc-kirjastolle vaihtoehdoiksi uClibc ja sen seuraaja uClibc-ng.
Käyttökohteita

Käyttökohteita ovat erilaiset sulautetut järjestelmät.
DVD-soittimet
web-kamerat
reitittimet
skannerit
Suoritintuki

Eräitä tuettuja alustoja ovat mm.:
Motorola DragonBall
Freescale ColdFire
ARM
Blackfin
Hitachi H8
Intel i960
MicroBlaze
NEC V850E
Aiheesta muualla

Embedded Linux/Microcontroller Project (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:μClinux
Käännös suomeksi
Vanja Stambolova

| Mitalit | Mitalit | Mitalit |  |
| --- | --- | --- | --- |
|  Vanja Stambolova Barcelonan EM-kilpailuissa 2010. |  Vanja Stambolova Barcelonan EM-kilpailuissa 2010. |  Vanja Stambolova Barcelonan EM-kilpailuissa 2010. |  |
Maa:   Bulgaria
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Göteborg 2006 | 400 m |  |
|  Hopeaa | Barcelona 2010 | 400 m aitajuoksu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Moskova 2006 | 400 m |  |
|  Pronssia | Doha 2010 | 400 m |  |
Vanja Stambolova (bulg. Ваня Стамболова, s. 28. marraskuuta 1983) on bulgarialainen yleisurheilija, jonka päämatka oli aiemmin 400 metrin juoksu ja sittemmin 400 metrin aitajuoksu.
Stambolova karsiutui 1999 Bydgoszczin alle 18-vuotiaiden MM-kisoissa 400 metrin aitajuoksun alkuerissä ajalla 1.04,56. Helsingin MM-kisoissa 2005 hän karsiutui 400 metrin aitojen alkuerissä ajalla 58,99. Seuraavana vuonna hän voitti Balkanin sisäratojen mestaruuden 400 metrin sileällä. Moskovan sisäratojen MM-kisoissa hän voitti 400 metrillä MM-hopeaa ajalla 50,21. Myöhemmin samana vuonna hän voitti matkan Bulgarian mestaruuden sekä EM-kultaa Göteborgin EM-kisoissa ajalla 49,85. Kauden lopussa hän juoksi kahdeksanneksi IAAF:n yleisurheilufinaalissa ja toiseksi yleisurheilun maailmancupissa.
Stambolova kärähti dopingista tammikuussa 2007 maannaisensa Venelina Venevan kanssa. Bulgarian yleisurheiluliitto vapautti heidät syytteistä, mutta kansainvälinen yleisurheiluliitto IAAF valitti päätöksestä urheilun välitystuomioistuimelle ja CAS piti kahden vuoden kilpailukiellon voimassa.
Kilpailukieltonsa jälkeen Stambolova osallistui Berliinin MM-kilpailuihin 2009 karsiutuen 400 metrin aitajuoksun välierissä. Dohan sisäratojen MM-kilpailuissa 2010 hän sai pronssia 400 metrillä ajalla 51,50. Barcelonan EM-kilpailuissa 2010 hän oli toinen 400 metrin aitajuoksussa Bulgarian ennätysajalla 53,82. Pariisin sisäratojen EM-kilpailuissa 2011 hän oli 400 metrin neljäs ajalla 52,58. Saman vuoden Daegun MM-kilpailuissa hän sijoittui kuudenneksi 400 metrin aidoissa ajalla 54,23 s. Istanbulin sisäratojen MM-kilpailuissa 2012 hän oli 400 metrin neljäs ajalla 51,99. Saman vuoden Moskovan MM-kilpailuissa hän karsiutui 400 metrin aitajuoksun välierissä.
Henkilökohtaiset ennätykset

200 metrin juoksu: 22,81 s (2006)
400 metrin juoksu: 49,53 s (2006)
400 metrin aitajuoksu: 53,68 s (2011)
200 metrin juoksu: 23,51 (2006)
400 metrin juoksu: 50,21 (2006)
800 metrin juoksu: 2.02,03 (2012)
Valkkuna

| Valkkuna |
| --- | --- |
Valtiot:  Suomi
Maakunnat:  Keski-Suomi
Kunnat:  Karstula
Koordinaatit:  62°52′16″N, 24°30′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  Koskelanjoki Vahankaan 
Järvinumero:  14.673.1.001
Mittaustietoja
Pinnankorkeus:  166,7 m  
Pituus:  2,2 km  
Leveys:  710 m  
Rantaviiva:  5,596 km  
Pinta-ala:  82,305 ha  
Tilavuus:  0,00157608 km³ 
Keskisyvyys:  1,91 m  
Suurin syvyys:  4,5 m  
Saaria:  1 
 fiValkkuna 
Valkkuna  on Keski-Suomessa Karstulassa  Vahangan lähellä sijaitseva järvi.
Maantietoa

Järvi on 2,2 kilometriä pitkä, 710 metriä leveä, ja sen pinta-ala on 82 hehtaaria. Järvellä on kartan mukaan yksi saari. Järvi on luodattu ja siitä on julkaistu syvyyskartat. Järven tilavuudeksi on saatu 1,58 miljoonaa kuutiometriä eli 0,00158 kuutiokilometriä. Sen keskisyvyys on 1,9 metriä ja suurin syvyys on 4,5 metriä. Sen rantaviivan pituus on 5,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Valkkunan valuma-alueeseen (14.673) se kuuluu. Järven vedenpinnan korkeus on 166,7 metriä mpy.
RIU Hotels

RIU-hotelli Gran Canarialla.
RIU Hotels on kansainvälinen TUI AG:n ja Riun perheen yhdessä omistama hotelliketju. Yhtiön toiminta alkoi Riun perheen ostettua 80-paikkaisen hotellin Mallorcalta vuonna 1953. Vuonna 2007 se oli laajentunut Espanjan toiseksi suurimmaksi hotelliketjuksi 45 000 vuodepaikallaan 110 hotellissa 18 maassa. Yhtiöllä oli tuolloin 18 000 työntekijää, ja se palveli yli kahta miljoonaa asiakasta vuodessa. RIU:n omistamia hotelleja on Afrikassa, Euroopassa, Karibianmeren saarilla, Kanariansaarilla, Kap Verden saarilla, Meksikossa ja Yhdysvalloissa.
Aiheesta muualla

Wikimedia Commonsissa on kuvia tai muita tiedostoja aiheesta .
Yhtiön sivut (englanniksi)
Riu Hotels: From a Small Family Business to an International Company (englanniksi)
Vanity Fair (lehti)

| Vanity Fair |
| --- | --- |


Aihealue:  kulttuuri
Julkaisija:  Condé Nast Publications
ISSN:  ISSN 0733-8899
Levikki:  1,2 miljoonaa (2019)
Perustettu:  1983
Päätoimittaja:  Radhika Jones
Kotimaa:  Yhdysvallat
Kieli:  englanti
Aiheesta muualla
Kotisivu
Vanity Fair, aiemmin Dress and Vanity Fair, on yhdysvaltalainen aikakauslehti, jonka aiheisiin kuuluvat kulttuuri, muoti ja politiikka. Lehteä julkaisee Condé Nast Publications. Sekä lehden artikkelit että kansikuvat ovat aika ajoin herättäneet julkista keskustelua.
Lehti sai alkunsa vuonna 1913 nimellä Dress and Vanity Fair. Seuraavana vuonna lehti alkoi ilmestyä nykyisellä nimellään. Samannimisiä lehtiä oli tosin ollut aiemminkin, tunnetuimpana brittiläinen Vanity Fair vuosilta 1868−1914. Lehti menestyi hyvin aina 1930-luvun lamaan saakka. Tuolloin se yhdistettiin saman julkaisijan Vogueen. Lähes 50 vuoden tauon jälkeen Vanity Fairia alettiin julkaista uudestaan vuonna 1983.
Vanity Fair laajeni 1991 Yhdysvaltojen ulkopuolelle. Tuolloin aloittaneen Britannian Vanity Fairin lisäksi lehdestä julkaistaan paikallista versiosta esimerkiksi Italiassa (2003−) ja Espanjassa (2008−).
Aiheesta muualla

Vanity Fairin verkkosivut (englanniksi)
Raimo Taivalkoski

Raimo Johannes Taivalkoski (30. maaliskuuta 1940 Oulu – 26. tammikuuta 2017 Espoo) oli suomalainen insinööri ja yritys- ja järjestöjohtaja, joka sai teollisuusneuvoksen arvonimen.
Taivalkosken vanhemmat olivat pitäjäneuvos Arvo Taivalkoski ja pankinjohtaja Betty Härmä ja puoliso vuodesta 1964 Marja Liisa Penttilä. Taivalkoski tuli ylioppilaaksi Iin yhteiskoulusta 1959 ja valmistui diplomi-insinööriksi Teknillisen korkeakoulun tie- ja vesirakentamisen opintosuunalta 1964. Hän oli Viatek Oy:n suunnitteluinsinööri 1964–1965, Suomen Betoniteollisuuden Keskusjärjestön tekninen johtaja 1966–1967, Ab Armerad Betongin ja Oy Finn-Betoni Ab:n projektipäällikkö 1967–1968, Oy Finn-Betoni Ab:n toimitusjohtaja 1969–1974 ja Rakennus- ja insinööritoimisto Teräsbetoni Oy:n varatoimitusjohtaja 1974–1981. Oy Partek Ab:n, vuodesta 1994 Partek Oy, johtaja Taivalkoski oli 1981–1987 ja varatoimitusjohtaja 1987–1995 sekä 1996–1997, Amer-Yhtymä Oy:n väliaikainen toimitusjohtaja 1995–1996 ja Rakennustuoteteollisuus RTT ry:n toimitusjohtaja 1997–2001. Hänellä oli myös lukuisia rakennusalan ja muita asiantuntija- ja luottamustehtäviä. Teollisuusneuvoksen arvonimen Taivalkoski sai 2001.
Videopelivuosi 1974

Tämä artikkeli käsittelee vuoden 1974 merkittäviä videopelijulkaisuja ja videopelimaailman tapahtumia.
Tapahtumat

Exidy, Inc. perustetaan.
Play Meter -lehti perustetaan.
Huomattavat julkaisut

Magnavox uudelleenjulkaisee Odysseyn ja tuo sen Australian, Belgian, Ison-Britannian, Ranskan, Länsi-Saksan, Kreikan, Israelin, Italian, Sveitsin, Neuvostoliiton ja Venezuelan markkinoille.
Kee Games julkaisee Tankin.
Atari julkaisee ensimmäisen ajopelin, Gran Trak 10:n, pelihalleissa.
Varhaisimmat ensimmäisen persoonan ammuntapelit julkaistaan:
Steve Colley, Howard Palmer ja Greg Johnson kehittävät Maze Warin Imlac PDS-1:llä NASA Ames Research Centerissa Kaliforniassa.
Jim Bowery kehittää Spasimin PLATO Systemille. Pelistä julkaistaan kaksi versiota, ensimmäinen maaliskuussa ja toinen heinäkuussa.
Taito julkaisee kolikkopelin Basketball, jota pidetään ensimmäisenä urheilupelinä.
Pyxis planicauda

| Pyxis planicauda |
| --- | --- |
 Yksilö kuvattuna Parc Endemika-puistossa Madagaskarilla.
Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Heimo::  Maakilpikonnat Testudinidae
Suku::  Pyxis
Laji::  planicauda
Kaksiosainen nimi
 Pyxis planicauda 
Katso myös
   Pyxis planicauda Wikispeciesissä   Pyxis planicauda Commonsissa 
Infobox OKNimi-testi OKIUCN-testi OK: 
Pyxis planicauda  on maakilpikonnien (Testudinidae) heimoon kuuluva kilpikonnalaji.
Sen tärkein tuntomerkki on erityisen litteä häntä. Sitä on myyty lemmikiksi, vaikka se menestyy huonosti vankeudessa.
Lajia tavataan kuivassa lehtimetsässä Madagaskarilla Menaben alueella Morondava- ja Tsiribihinajokien välisellä alueella. Sen kanta on pienentynyt nopeasti elinympäristön hävittämisen takia. IUCN on luokitellut lajin äärimmäisen uhanalaiseksi.
Videopelivuosi 1975

Tämä artikkeli käsittelee vuoden 1975 videopelijulkaisuja ja videopelimaailman merkittäviä tapahtumia.
Tapahtumat

Enix perustetaan.
Huomattavat julkaisut

Sears alkaa myydä Atarin ensimmäistä virallista kotiversiota Pongista Tele-Games-merkillä Searsin myymälöissä.
Magnavox julkaisee parannellun mallin Odysseysta, Odyssey 100:n. Myöhemmin myös siitä julkaistaan paranneltu malli, Odyssey 200.
Taito julkaisee Japanissa Western Gunin,  jonka Midway Games julkaisee Yhdysvalloissa nimellä Gun Fight.
William Crowther aloittaa Colossal Cave Adventuren, ensimmäisen interaktiivista fiktiota edustavan pelin, kehittämisen PDP-10:lle. Crowther kirjoittaa koodin vuosien 1975–1976 välillä, ja myöhemmin vuoteen 1977 mennessä Don Woods laajentaa sitä.
Atari ei enää piilottele yhteyttään Kee Gamesiin pelin Pursuit julkaisussa vaan toimii sen jakelijana.
RITES

Yhtiön logo.
RITES Ltd (Rail India Technical and Economic Service) on intialainen, vuonna 1974 perustettu valtion rautatieyhtiöön eli Indian Railways -konserniin kuuluva liikenne- ja infrastruktuurialojen asiantuntijayritys. Sitä luonnehditaan rautatiealan konsulttiyritykseksi ja insinööritaloksi. RITESistä on tullut sittemmin pörssiyhtiö, jonka osake noteerataan Intian suurimmissa pörsseissä kuten Bombayn pörssissä (BSE). Yhtiöllä on yli 2 500 työntekijää.
Yhtiö keskittyi toiminnassaan aluksi Intian ulkopuolisten rautateiden kehittämiseen. Sittemmin osallistumista laajennettiin muihinkin infrastruktuuriprojekteihin kuten lentokenttiin, satamiin, valtateihin ja kaupunkisuunnitteluun. Yhtiö on hoitanut projekteja 55 maassa, erityisesti Aasiassa, Lähi-idässä, Afrikassa ja Etelä-Amerikassa.
RITES on lyhenne sanoista Rail India Technical and Economic Services.
Rautatieprojekteja

Useilla rautatieyhtiöillä on tai on ollut projekteja yhtiön kanssa:
Algerian rautatiet, Algeria, konsultointi
Luandan rautatiet (CFL), Angola, kunnostus
Bangladeshin rautatiet, Bangladesh, konsultointi
Botswanan rautatiet, Botswana, liikkeenjohdon tukeminen ja konsultointi
Kambodžan rautatiet, Kambodža, kunnostus
Red Atlantic Railway Network, Kolumbia, pääomasijoittaja, tekninen ja liikkeenjohdollinen tuki
Ghanan rautatiet, Ghana, konsultointi
Iranin rautatiet, Iran, suunnittelu
Irakin rautatiet, Irak, Bagdad–Al Qaim–Akashat-radan operointi ja kunnossapito
Kenian rautatiet, Kenia, uudelleenjärjestely, suunnittelu, veturien operointi
Itä-Afrikan rautatiet, Malawi, liikkeenjohdolliset palvelut
Beiran rautatiet, Mosambik, kunnostus ja liikkeenjohto
Nigerian rautatiet, Nigeria, kolme vuotta kestänyt täydellinen johtaminen, suunnittelu
Sri Lankan rautatiet, Sri Lanka, konsultointi ja liikkeenjohdollinen tuki
Sudanin rautatiet, Sudan, konsultointi
Tansanian rautatiet, Tansania, yleinen johtaminen
Uzbekistanin rautatiet, Uzbekistan, parannusprojekti
Sambian rautatiet, Sambia, parannusprojekti
Zimbabwen rautatiet, Zimbabwe, investointisuunnitelma
Randell Harrevelt

| Henkilötiedot |
| --- | --- | --- | --- |
Koko nimi: Randell Jenoraldo Cecil Harrevelt
Syntymäaika: 8. tammikuuta 1993 (ikä 31)
Syntymäpaikka: Amsterdam, Alankomaat
Pelipaikka: keskushyökkääjä
Pituus: 181 cm
Seura
Seura: A.S.D. San Marco
Junioriseurat
0000–2005: AVV Zeeburgia
2005–2009: FC Volendam
2009–2010: Nottingham Forest
2010–2011: AFC
2011–2012: VVV-Venlo
Seurat
| Vuodet | Seura | O | (M) |
| 2012–2013 | Excelsior Veldwezelt |  |  |
| 2015 | Vestri | 0 | (0) |
| 2016 | Pietà Hotspurs FC |  |  |
| 2016–2017 | Dumlupınar TSK |  |  |
| 2018 | Sollentuna FK | 1 | (0) |
| 2019 | Anduud City FC |  |  |
| 2019 | CS Știința Miroslava |  |  |
| 2020 | P-Iirot | 8 | (0) |
| 2021 | Fagersta Södra IK | 1 | (0) |
| 2024– | A.S.D. San Marco |  |  |
Maajoukkue
| 2019 | Aruba | 3 | (0) |
 Seurajoukkueuran tilastot kattavat vain kansalliset sarjat, päivitetty 25. kesäkuuta 2024.  Maajoukkueuran tilastot päivitetty 25. kesäkuuta 2024.
Randell Jenoraldo Cecil Harrevelt (s. 8. tammikuuta 1993 Amsterdam, Alankomaat) on alankomaalais-arubalainen jalkapalloilija, pelipaikaltaan keskushyökkääjä.
Urpo Lahtinen
Kirjallisuutta

Alftan, Maija: Lehtikeisarin iloton talo tulvii taidetta. Helsingin Sanomat, 25.11.2006, s. C 1.
Hämäläinen, Jyrki: Lehtikeisari: Urpo Lahtisen orjantappurakruunu.  Helsinki:  Otava, 2004.  ISBN 951-1-19339-2.
Kalemaa, Kalevi: Hymyn maa: Kertomus Urpo Lahtisesta ja Lehtimiehistä.  Helsinki:  Tammi, 2006.  ISBN 978-951-31-3024-4.
Lepokorpi, Erkki: Sanoivat Urpon sammuneen.  Jyväskylä:  Gummerus, 1983.  ISBN 951-20-2498-5.
Vesikansa, Jyrki: ”Lahtinen, Urpo (1931–1994)”, Suomen kansallisbiografia, osa 5, s. 687–689.  Helsinki:  Suomalaisen Kirjallisuuden Seura, 2005.  ISBN 951-746-446-0.  / Teoksen verkkoversio.
Aiheesta muualla

Mies Hymyn takana – Urpo Lahtinen. Ylen Elävä arkisto.
”Myönnän veropetoksen.” Talouselämä 18.6.2009.
Urpo Lahtisen omaisuudesta taisteltu jo 15 vuotta. Iltalehti 13.10.2009.
Lahtinen, Urpo hakuteoksessa Uppslagsverket Finland (2012). (ruotsiksi)
Urheilun oikeusturvalautakunta

Urheilun oikeusturvalautakunta on vuonna 1991 perustettu urheilujärjestöistä riippumaton muutoksenhakuelin, joka käsittelee urheiluun liittyviä valitusasioita.
Lautakunnan tehtävät

Lautakuntaan voi valittaa urheilija, muu luonnollinen henkilö tai yhteisö, johon valituksen kohteena oleva asia vaikuttaa.
Valituksen kohteena voivat olla urheiluyhdistyksen päätökset, jotka koskevat erottamista yhdistyksen jäsenyydestä, jäsenoikeuksien rajoittamista tai kurinpitotoimia. Valittaa voi myös yhdistyksen päätöksen sääntöjenvastaisuudesta, jolla ei tarkoiteta urheilulajin sääntöjen vastaisuutta.
Lautakunta voi myös käsitellä valituksen urheilijan valitsematta jättämisestä arvokilpailuihin, valitusasiana Suomen antidoping-säännöstön perusteella tehdyn päätöksen ja toimia toimivaltansa piirissä välimiesoikeutena, kun siitä on sovittu tai urheilija sitä vaatii.
Aiheesta muualla

Urheilun oikeusturvalautakunta Suomen Liikunta ja Urheilu SLU ry. Viitattu 15.12.2012.
Randall Jarrell

| Randall Jarrell> Henkilötiedot |
| --- | --- |
Syntynyt: 1914 Nashville, Tennessee, Yhdysvallat
Kuollut: 1965 (50–51 vuotta) Greensboro, Pohjois-Carolina, Yhdysvallat
Kansalaisuus:  Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
Esikoisteos:  Blood for a Stranger
Aiheesta muualla
Löydä lisää kirjailijoitaKirjallisuuden teemasivulta
Randall Jarrell (1914 Nashville, Tennessee, Yhdysvallat – 1965 Greensboro, Pohjois-Carolina, Yhdysvallat) oli yhdysvaltalainen kirjailija, kriitikko, esseisti ja kääntäjä.
Jarrellin esikoiskokoelma Blood for a Stranger ilmestyi 1942, ja kautta koko tuotantonsa aina viimeiseen kokoelmaan The Lost World (1965) hän keskittyy lyriikassaan lapsen suulla ilmaistuun menetyksen tunteeseen. Hän käänsi englanniksi Rainer Maria Rilken runoja ja sai tästä vaikutteita omaan tuotantoonsa.
Tähtituli

| Tähtituli |
| --- | --- |

Luoja(t):  Marv Wolfman George Pérez
Kustantamo:  DC Comics
Ensiesiintyminen:  DC Comics Presents nro 26 (lokakuu 1980)
Henkilötiedot
Oikea nimi:  Koriand'r
Status:  aktiivinen
Pituus:  193 cm
Paino:  72 kg
Ryhmäsidokset:  Teinititaanit
Henkilöllisyydet:  Kory Anders
Voimat:  Yli-inhimillisen vahva  Kyky lentää  Kyky ampua energiasäteitä käsistä ja silmistä
Suhteet
Sukulaiset:  Kuningas Myand'r (isä) Kuningatar Luand'r (äiti) Komand'r (sisko) Ryand'r (veli) prinssi Karras (aviomies, kuollut) Ph'yzzon (aviomies, kuollut)
Tähtituli, oikealta nimeltään Koriand'r (engl. Starfire), on DC Comicsin kustantamissa sarjakuvissa esiintyvä kuvitteellinen hahmo ja supersankari. hahmo esiintyi ensimmäisen kerran DC Comics Presents #26 tarinassa lokakuussa 1980 ja hänet loivat Marv Wolfman ja George Pérez.
Muissa medioissa > Animaatio

Tähtituli esiintyy animaatiosarjoissa Teen Titans, Teen Titans Go! ja DC Super Hero Girls, joissa häntä ääninäyttelee Hynden Walch.
Tähtituli esiintyy animaatioelokuvissa Justice League vs. Teen Titans, Teen Titans: The Judas Contract ja Batman: Bad Blood, joissa häntä ääninäyttelee Kari Wahlgren.
Tähtituli esiintyy animaatioelokuvassa Superman/Batman: Public Enemies, jossa häntä ääninäyttelee Jennifer Hale.
Tähtituli esiintyy animaatioelokuvissa DC Super Hero Girls: Hero of the Year, DC Super Hero Girls: Intergalactic Games ja Lego DC Comics Super Heroes: Justice League: Gotham City Breakout, joissa häntä ääninäyttelee Hynden Walch.
Tähtituli esiintyy animaatioelokuvassa Justice League Dark: Apokolips War, jossa Darkseid muutti hänet kyborgiksi ja teki hänestä Female Furies ryhmän jäsenen.
Tähtituli esiintyy animaatioelokuvissa Teen Titans: Trouble in Tokyo, Teen Titans Go! To the Movies, Teen Titans Go! vs. Teen Titans ja Teen Titans Go! & DC Super Hero Girls: Mayhem in the Multiverse, joissa häntä ääninäyttelee Hynden Walch.
Muissa medioissa > Televisiossa

Tähtituli esiintyy vuoden 2018 Titans televisiosarjassa, jossa häntä esittää Anna Diop. Tämä versio lähetettiin Maahan tappamaan Rachel Roth, jotta tämä ei pääse vapauttamaan Trigonia, mutta hän menetti muistonsa auto-onnettomuuden jälkeen. Tässä tilassa hän yhdistää voimansa Dick Graysonin ja Petopojan kanssa suojellakseen Rothia. Huolimatta siitä, että Tähtituli sai lopulta muistonsa takaisin, hän päättää pysyä maan päällä Titansin jäsenenä ja auttaa Rothia hallitsemaan voimiaan.
Muissa medioissa > Videopelit

Tähtituli esiintyy pelattavana hahmona vuoden 2005 ja 2006 Teen Titans -videopeleissä, joissa häntä ääninäyttelee Hynden Walch.
Tähtituli esiintyy vuonna 2011 DC Universe Online -pelissä, jossa se ei ole pelattavana hahmona. Häntä ääninäytteli pelissä Adrienne Mishler.
Tähtituli esiintyy ladattavana bonushahmona Injustice 2 -pelissä, jossa häntä ääninäyttelee Kari Wahlgren.
Tähtituli esiintyy ladattavana bonushahmona Lego Batman 3: Beyond Gotham -pelissä.
Tähtituli esiintyy ladattavana bonushahmona Scribblenauts Unmasked: A DC Comics Adventure -pelissä.
Tähtituli esiintyy pelattavana hahmona Lego DC Super-Villains -pelissä, jossa häntä ääninäyttelee Kari Wahlgren.
Tähtituli esiintyy pelattavana hahmona Lego Dimensions -pelissä, jossa häntä ääninäyttelee Hynden Walch.
Randelin

Randelin on sukunimi, joka on muun muassa seuraavilla suomalaisilla henkilöillä:
Eetu Randelin (s. 2001), jääkiekkomaalivahti
Eveliina Randelin (s. 1982), maastohiihtäjä
Kake Randelin (s. 1955), iskelmälaulaja
Wendla Randelin (1823–1906), kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vetybromidi

| Vetybromidi |
| --- | --- |


Tunnisteet
CAS-numero:  10035-10-6
PubChem CID:  260 ja 22169024
Ominaisuudet
Molekyylikaava:  HBr
Moolimassa:  80,908 g/mol
Ulkomuoto:  Väritön kaasu
Sulamispiste:  –87 °C 
Kiehumispiste:  –67 °C 
Tiheys:  3,307 g/l
Liukoisuus veteen:  193 g/100 ml
Vetybromidi eli bromivety (HBr) on bromin ja vedyn muodostama molekyyliyhdiste. Normaaliolosuhteissa vetybromidi on kaasua, mutta se voidaan myös nesteyttää. Kuten useimpien muidenkin halogeenien vety-yhdisteet, myös vetybromidi on vahva happo. Vetybromidin vesiliuosta kutsutaan bromivetyhapoksi, ja se muistuttaa läheisesti tunnetumpaa vetykloridin vesiliuosta eli suolahappoa.
Valmistus

Teollisuudessa vetybromidia valmistetaan yleensä suoraan vetykaasun ja bromikaasun reaktiolla
Vetybromidia voidaan valmistaa myös useilla muilla tavoin esimerkiksi natriumbromidin ja rikkihapon reaktiolla
Vetybromidia muodostuu myös orgaanisissa korvautumisreaktioissa, kun orgaaninen molekyyli reagoi bromin kanssa
Käyttö

Vetybromidia käytetään useissa orgaanisissa reaktiossa erityisesti hiilivetyjen bromaukseen. Alkeeneja bromattaessa syntyy bromia sisältäviä alkaaneja, koska kaksoissidos katkeaa liittymisreaktiossa. Alkeenien ja vetybromidin reaktio tapahtuu jo huoneenlämmössä.
Alkyynit reagoivat noin 100 °C:n lämpötilassa ensin bromatuiksi alkeeneiksi ja edelleen bromatuiksi alkaaneiksi . Liittyminen tapahtuu Markovnikovin säännön mukaan, eli vety liittyy siihen hiileen, jossa jo aikaisemmin oli enemmän vetyä.
Turvallisuus

Aine on syövyttävää. Vetybromidin joutuminen hengitysteihin aiheutaa yskää ja hengenahdistusta. Iholle joutuessaan se voi aiheuttaa paleltumia ja syövytysvammoja.
Ratsastusseura

Ratsastusseura on usein ratsastuskoulun yhteydessä toimiva urheiluseura. Ratsastusseurat toimivat paikallisen ratsastusurheilun edistämiseksi järjestämällä esimerkiksi valmennusta, kilpailuja, koulutusta ja kerhotoimintaa. Ratsastusseurat järjestävät myös kursseja, luentoja ja retkiä.
Puola (yhtye)

| Puola> Tiedot |
| --- | --- |
Toiminnassa:  1999– 
Tyylilaji:  elektroninen rock
Kotipaikka:  Suomi
Laulukieli:  suomi
Jäsenet:  Santeri Laine, 1996–2011   Manu Ahonen, 1996–   Janne Kaipainen, 2000–   Jussi Pitkänen, 2002–2011   Teijo Viinikka, 2003–  
Levy-yhtiö:  Rikos Records, 2001  
Infobox OKNimi-testi OK: 
Puola on suomalainen elektronista rockia soittava yhtye, joka tekee pääasiassa instrumentaalista musiikkia. Yhtye on julkaissut kaksi pitkäsoittolevyä Invisible Sightseeing (2001) CD:nä Rikos Recordsin kautta ja Alkeet (2011) digitaalijulkaisuna sekä kappaleen Rikos Recordsin kokoelmalevyllä A Beginner’s Guide to Rikos (2000).
Diskografia

Invisible Sightseeing (2001)
Alkeet (2011)